

04-07-2019

Journalnr. 00.01.00G01-102-19

CPR/CVR [[Firma.CvrNummer]]

**Kagsåparkens Regnvandsprojekt afventer Letbanen**

Vi skriver for at informere om status for Kagsåparkens Regnvandsprojekt.

Kagsåparkens Regnvandsprojekt er et samarbejde mellem Herlev Kommune og

Gladsaxe Kommune, HOFOR og Novafos (tidl. Nordvand). Med projektet vil vi

mindske omfanget af oversvømmelser og samtidig forbedre vandkvaliteten i åen.

I parken vil der blive anlagt søer og lavninger til regnvand, og under jorden vil vi

lægge en bassinledning.

**Ny tidsplan**

Projektet var oprindeligt planlagt til at gå i gang i 2020, men før vi kan gå i jorden,

skal den nye letbane i Ring 3 anlægges. Dette betyder, at vi tidligst kan tage første

spadestik på Kagsåparkens Regnvandsprojekt i 2023. Vi forventer at være færdige i

2026.

**Novafos har overtaget ansvaret for vandløbet**

Den 1. januar 2019 skiftede vandløbet, Kagså, status fra at være et vandløb til at

være en del af regnvandsanlægget i Kagsåparken. Det betyder i praksis, at det

tidligere vandløb vedligeholdes af forsyningsselskaberne. Vi vil derfor bede dig

kontakte Novafos, hvis du har spørgsmål til driften af det tidligere vandløb eller til

projektet. Send en mail til novafos@novafos.dk.

**Vi informerer løbende**

Selvom tidsfristen for igangsættelse af anlægsprojektet udskydes, er vi stadig i gang

med planlægningen. Ved særlige milepæle i projektet vil vi informere de nærmeste

naboer i nabobreve. Vi tager direkte kontakt til naboer, der kan blive direkte berørt

af projektet, eksempelvis fordi vi skal undersøge brønde eller tilslutninger på deres

matrikel.

Læs mere om projektet på www.novafos.dk

Med venlig hilsen

Kagsåparkens Regnvandsprojekt